ลูก 5 เดือนมีเสมหะในคอ หายใจครืดคราด อ้วกบ่อย แต่ไม่มีไข้ ร่าเริง กินนมได้ปกติ แบบนี้ปกติไหมคะ
สวัสดีค่ะ อาการมีเสียงครืดคราดในลำคอของเด็กวัย 5 เดือน อาจเกิดจาก กรดไหลย้อนในเด็ก จากหูรูดที่ยังไม่แน่นมากนัก แก้ไขได้โดยการอุ้มจับเรอ จากที่กล่าวมาเป็นไปได้มาก ถ้ามีอาเจียนบ่อยด้วย สาเหตุอื่นๆเช่นการมีเสมหะมาก จากมีการติดเชื้อในทางเดินหายใจ โดย อาการมีเสมหะ มีน้ำมูก ไอเล็กน้อย หายใจครืดคราดนำมาก่อนได้ หรือมีสิ่งแปลกปลอมในทางเดินอาหารหรือทางเดินหายใจถ้าร่าเริง น้ำหนักขึ้นตามเกณฑ์ พัฒนาการปกติ อาจจะเป็นกรดไหลย้อนที่เป็นไม่มาก หรือการกินอาหารมากเกินไปในแต่ละมื้อ อาจจะลองเปลี่ยนหรือปรับอาหารให้พอดีกับน้ำหนักตัว อุ้มจับเรอ ไม่ให้นอนหลังกินทันทีสังเกตอาการ ถ้ายังมีอาการเป็นมาก อาเจียนบ่อยๆจนน้ำหนักไม่ค่อยขึ้น หรือมีอาการเหนื่อยหอบ มีเสียงวี้ด ควรไปพบแพทย์